Siis õpetas ta, et kehas on 32 erinevat osa. Praeguses euroopa arstiteaduses on neid osasid palju rohkem ja ei ole vaja seda budistlikku 32 hakata meeles pidama. On karvad, nahk, kondid, liha, sooled, veri, pisarad, tatt, sülg jne, on vedelad osad ja tahked osad. Tuleb hakata lihtsalt mõtisklema selle üle, et need asjad on olemas. Kui kehaosi on kujustatud,  siis tuleb mõelda, mis saab sellest kehast edasi. Kuidas keha sureb. Tasub kujustada, mis on siis, kui keha on juba ilma sisse ja välja hingamiseta. Mõelge siis ka selle üle, kuidas teie liha luude küljest eraldub, kuidas linnud, kaarnad (nagu see oli India kalmistutel) ja ka igasugused putukad tulevad närivad teie ihu, kuidas lõpuks luud täiesti on ilma lihata. Selle üle mõtiskledes vabanetakse surmahirmust.